User:Charikonda yrkrao/sandbox

HISTORY OF CHARIKONDA BY:Y.RADHAKRISHNA RAO

యారీదా రాధాకృష్ణా రావు. చరికొండ పుస్తక పరిచయము

చరికొండ మా వూరు.ఇక్కడి ప్రకృతి వనరులు అపారమైనవి.సుమారు ౪౦౦౦ ఎకరాలకు విస్తరించి వున్న అటవీ ప్రాంతము గలా గలా సాగే ఊట్ల నీరు ,కల్లెడ వాగు,చిన్న తరంగాలతో ఒడ్డును తాకుచూ పలుకరించి పులకరింప జేసే  గౌరమ్మ చెరువు,కొండలలో దాక్కున్న నాగప్ప చెరువు,పెరుమాళ్ళ కుంటలు మరియు కొత్త చెరువు ఈ గ్రామానికి వ్యవసాయాధారాలు.ఒకవైపు విస్తారమైన తాళ్ళ వనము ఈ గ్రామానికి ఆర్ధిక వనరులు సమకూర్చగా గ్రామానికి ఉత్తరాన నెలకొని వున్న  శ్రీ రుక్మిణీ సత్యభామా సమేత శ్రీ వేణు గోపాల స్వామి వారి ఆలయము దాని ముందున్న శివాలయము ఆధ్యాత్మికత శోభ ను  సమకూర్చింది. గ్రామము చివరనున్న మసీదు ఏనాడు నిర్మించిందో కాని ఈ నాటికి మతానుసారము గా ప్రార్థనలు జరుగుతూనే వున్నాయి.ఇంకా పీర్ల పండుగ సందర్బం లో గ్రామము లో నున్న పీర్ల కొట్టాల ముందు ఆలంలు  ఏర్పాటు చేసుకుని గ్రామస్తులందరూ మతాతీతంగా సమైక్యం గా “దూలా ...దూలా” అంటూ పీర్ల నెత్తుకుని గ్రామం లో తిరుగుతూ పండుగ సంబరంగా జరుపుకుంటారు. చుట్టుపక్కల వున్నశిథిల దేవాలయాలు మనస్సు లో ఒక ప్రశ్నార్థాకాలై సందేహాలను కలిగిస్తున్నాయి,ఈ దేవాలయాలు ఎవరు నిర్మించారు .ఈ శాసనాలు ఎవరు వేయించినారు వీటి చరిత్ర ఏమిటి అని. ఇంకా గ్రామము లో వున్న చిన్న చిన్న దేవాలయాలు దుర్గమ్మ గుడి,పోచమ్మ గుడి, కోట మైసమ్మ ఇవన్నీ గ్రామస్తుల ఆరాధ్య దైవస్థావరాలు. వేణు గోపాల స్వామి దేవాలయము పక్క నుండి ముందుకు సాగి పొతే వచ్చే కల్లెడ వాగు శతాబ్దాలుగా నీటి రాపిడి తో నున్న బారిన బండరాళ్ళు, నిశ్శబ్దం నుండి వినిపించే అడవి పక్షుల కిలకిలా రావాలు. ఖిల్లా గుట్ట మీదకు వెళ్ళే మార్గం లో కల దర్గా చెట్లమధ్యనించి పైకి రమ్మ ని స్వాగతిస్తున్నట్టుగా కనబడుతుంది. ఈ అడవిలో జాన పండ్ల కోసం జానచెట్లను వెతుక తూ తిరిగిన రోజులు నాకింకా జ్ఞాపకమున్నవి. ఈ అడవిలో చిరుతగండ్లు కూడా ఉండేవి నాచిన్నతనం లో ఊళ్ళోకి వచ్చి పశువులను చంపిన సందర్బాలు కూడా వున్నాయి. ఇవన్నింటి తో ప్రకృతి శోభ ను సంతరించుకొని సింహం ఆకారం లో విలాసంగా పడుకుని ఊరిని చూస్తూ వున్నా ఆ ఖిల్లా గుట్ట దాని మీది చారిత్రిక ఆనవాళ్ళు సహజ ప్రకృతి వనరులు నన్నీ పుస్తకము వ్రాయడానికి ప్రేరేపించినవి. ఇక్కడ నేను పుట్టి పెరిగినాను.మా నాయన గారి వేలు పట్టుకుని తిరిగినాను.వ్యవసాయం చేసాను.గ్రామాధికారిగా పని చేసాను. మా కుటుంబ సభ్యులమంతా ఇక్కడి ప్రజలోతో మమేకమైనాము .ఒకే కుటుంబ సభ్యులుగా తిరిగినాము.ఇక్కడి మనుషులు సహన మూర్తులు.నిజాయతీ పరులు. కాబట్టి మా చరికొండ గ్రామమంటే నాకు ఎంతో ప్ర్రాణం. అందుకే నా ఊరిమీద కొంత పరిశోధన చేసి అంతర్జాలములోనూ,బయటి వనరుల వాళ్ళ దొరికిన సమాచారము మరియు గ్రామ యువకుల ముఖపుస్తక పోస్టింగ్స్ లనూ సమీకరించి ఫోటో		లను వాటికి సంబంధించిన విషయాలను సేకరించి ఈ చిన్న పుస్తకము నాకు తెలిసిన విషయాలు గ్రామస్తులకు మరియు ముందు తరాల వారికి తెలియాలను సంకల్పము తో వ్రాసినాను. నన్ను గ్రామ చరిత్ర వ్రాయమని సలహా ఇచ్చి ప్రోత్సహించిన అజ్ఞాత మిత్రులు శ్రీ పల్లెర్ల రామ మోహన రావు గారికి మరియు 		నాఈ సంకల్పానికి తమ అమూల్యమైన సలహాలను సమాచారాన్ని  అందించిన గ్రామ యువ జనులకు  నా వినమ్ర పూర్వక కృతజ్ఞతాభివందనాలు. రచయిత ***



































































మన చరికొండ గ్రామమిది మాన్యులు పుట్టిన  దేవ భూమి ఈ గ్రామ చరిత్ర గొప్పదనుమానము సుంతయు లేదు ఈ ధరిత్రిలో దాగిన పౌరషాగ్ని కిది దర్పణమై కన్పించు ఈ పురాతన శిథిలాయాలు మరి శాసనముల్ కనరే జనావ ళు ల్.

శ్రీ రుక్మిణీ సత్య భామ సమేతులైన వేణుగోపాల స్వామి వారి దివ్య చరణ సన్నిధి కి ఈ చిన్ని కృతి అంకితము.

చరికొండ గ్రామమందు రుక్మిణీ సత్య భామ సమేతంగా సదా నిలిచి మము బ్రోచెడి చల్లనైన స్వామి వీవు. మీ సన్నిధి లోన నిలిచి నీ గుణగణముల పొగడగ సద్భాగ్యము కలిగే మాకు చాలును ఇది ఈ జన్మకు మీ కటాక్ష వీక్షణముల మాపై ప్రసరించవయ్య చల్లగా ఈ పుర ప్రజలను ఎల్లప్పుడూ గావుమయ్య నీ చల్లని నీడ లోన మేము గడిపెదము కాలము నీ దయ మాపై వుండిన చాలునయ్య తరియింతుము ఈ ముల్లోకలముల నేలెడి నీ పాద పద్మములకు నే భక్తి తో నరపిం చేద నీ చిరు కవితా కుసుమము.

చరికొండ గ్రామ చరిత్ర

“ఇది నా దేశము మీరు సోదరులు నా కిందే ఇహంబున్ పరంబు ఇది నా కోరికలల్లుకున్న దివి ఇందే పుట్టి జీవించి చెల్వగు చిత్తంబిది ఈ ధరా రజము లో దొర్లాడి ఈ గాలు లందుదయాశా వధి నిల్పి ఈ జనని నర్చిం తు న్ పరా దేవిగా...”

(తెలుగు భాషా వికాస ఉద్యమ సమితి వారి భువన విజయం నాటకం లోని పద్యమిది).

ఎవరో అజ్ఞాత కవి ఎంత మనోజ్ఞంగా వ్రాసినాడో ఈ పద్యము. ”జననీ జన్మ భూమిచ్చ స్వర్గాదపీ గరి యపీ “అన్న వాక్యానికి      జీవం పోసా రు.

మా చరికొండ గ్రామము పూర్వపు మహబూబ్ నగరం జిల్లా ,కల్వకుర్తి తాలుఖా ,ఆమనగల్ బ్లాక్ లో వుండేది. ఇప్పుడు రంగారెడ్డి జిల్లా, కడ్తాల మండలమున కు మారింది. ఉత్తరాన మేడిపల్లి నక్కేర్త దక్షిణాన  నాగిళ్ళ తూర్పున కోలుకులపల్లి పడమర్ ముదివెన్ను గ్రామము ల సరిహద్దుకలిగి

చుట్టూ కొండలు కోనలు పచ్చని పంట పొలాలు నవజీవన సుధా రసమొలికించే నదీ నదమ్ములు జాలులు – అన్నట్టుగా తూర్పున నాగప్ప చెరువు, పడమరన గౌరమ్మ చెరువు ఉత్తరాన ఖిల్లా గుట్ట , దక్షిణాన గౌరమ్మ చెరువు కింది ఆయకట్టు పొలాలతో చాలా అందమయిన ప్రకృతి శోభలతో కళకళ లాడే గ్రామము మా చరికొండ. గ్రామము లో కల రచ్చబండ, ఉట్ల స్థంబాలు గ్రామా నికి ఒక ఆకర్షణ ఈ రచ్చబండ మీద నే ఆనాటి గ్రామ పెద్దలు కూర్చొని ఎన్నో సమస్యలు పరిష్కరించారు.శ్రీ కృష్ణాష్టమి పండుగ కు అక్కడ దేవాలయము ముందు ఇక్కడ రచ్చబండ దగ్గర కోలాహలంగా ఉట్లు కొట్టి సంబరంగా పండుగ జరుపుకుంటారు. శ్రీ వేణుగోపాల స్వామి వారు ఉభయ దేవేరులతో రథా రూడు లై ఈ రచ్చబండ మీద నే కొంత తడవు విశ్రాంతి తీసుకుని భక్తి తో గ్రామస్తులందించే కానుకలు మంగళ హారతులు స్వీకరించి తనను తరతరాలుగా భక్తీ శ్రద్దలతో ఆరాధించే గ్రామస్తులను తన భక్తులను ఆశీర్వదించి తిరిగి దేవాలయము చేరుకుంటారు. అది ఒక అధ్బుత మయిన దృశ్యం ఆనాడు ఊరంతా పండుగే. రాత్రి ౧౧-౦౦ గంటల ప్రాంతము లో కోవెల నుండి బయలు దేరిన స్వామి  వారు ఉభయ దేవేరులతో  తిరిగి కోవెల చేరుకోనేసరికి తూర్పు తెల బారుతుంది.ఈ మహోత్సవాల ను ఉత్సాహవంతులైన గ్రామ యువకులు “charikonda”పేరు తో యు ట్యూబ్ లో పొండుపరచినారు ఆసక్తి కలవారు చూసి ఆనందించగలరు.

గ్రామానికి ఉత్తరాన వున్న ఖిల్లా గుట్ట మీద ఒక కోట వుండేది.అది	 కాలగర్భం లో కలిసి పోయినప్పటికీ ఈ నాటికి శిథిల కుడ్యాలు మిగిలి వున్నాయి .గుమ్మటాలు అనిపిలువబడే 4 కట్టడాలు ఈ నాటికీ ఆనాటి చారత్రిక సాక్ష్యాధారంగా గంభీరంగా నిలిచి వున్నాయి. ఈ కోట రేచెర్ల పద్మ నాయకుల కాలము నాటిదని శాసనాల ద్వారా తెలియుచున్నది రేచెర్ల పద్మనాయక రాజులూ దేవరకొండ ను రాచకొండ ను రాజధానులుగా చేసుకుని తెలంగాణా ప్రాంతాన్ని పరిపాలించినారు వీరు కాకతీయ సామ్రాజ్యానికి వీర విధేయులుగా ఉండినట్లు చరిత్ర ద్వారా తెలియు చున్నది.

నేను మొదటి సారి ఆ ఖిల్లా గుట్ట ఎక్కి నప్పుడు ఆ గుమ్మటా లలో ఒక పెద్ద ఇత్తడి ఘంట వ్రేలాడుతూ వుండేది.ప్రస్తుతం అది మాయమయ్యింది.

ఆ ఘంట వుండిన చోటు ఇదేనేమో

ఈ గుమ్మటాల లో అనాటి ప్రజలు వాడిన వరిపొట్టు ఇంకా అక్కడ పడి వున్నది. గుమ్మటాలు దాటి ఇంకొంచెం ముందుకు వెళ్తే ఆ బండ రాళ్ళు ,ఆనాటి నివాస గృహాల శిథిల పునాదుల మధ్యనుండి సాగే బాట ఖిల్లా గుట్ట శిఖిరానికి చేరుస్తుంది.అక్కడ ప్రకృతి సిద్దముగా ఏర్పడిన  పెద్ద పెద్ద కొండ రాళ్ళు ఎక్కి చూస్తె  మనకు కనిపించే దృశ్యం గుట్ట ఎక్కిన అలసటను తీర్చేస్తుంది.మధ్యలో ఒక చోట రెండు పెద్ద పెద్ద బండలు కల్సికలవనట్టు ఒక లోతయిన ఖాళీ స్థలము మనకాలి బాటకు అడ్డు వస్తుంది.దాన్ని తప్పక దాటాలి.దాని లోతు అంతు తెలియని విధంగా వుంటుంది.క్షణం లో దాటేస్తము కాని ఆ ఒక్కక్షణం ఒళ్ళు గగుర్పోడుచే విధంగా వుంటుంది.

చుట్టూ భూమ్యాకాశాలు కలిసిన మనోహర దృశ్యం కనుచూపు మేర వరకు కనిపించి మనలను ఆనంద  పరుస్తుంది.

దూరాన నాగిళ్ళ గ్రామము,కొత్తచెరువుశిఖం,శిద్దాయ భావి, పెద్ద భావి. ,మొండికుంట పొలము, దాగెర తరి పొలము, ఉసిక భావి,చింత భావి,ఇంకాఎన్నో పేర్ల తో ఎన్నెన్నో వ్యవసాయ భావులు వాటికింద పచ్చని తరి పంట పొలాలు ఆనందోద్వేగాలను కలిగిస్తాయి.

ఒకవైపు ఆనాటి రేచర్ల పద్మనాయక రాజులు నిర్మించిన గౌర సముద్రము,దానికే ఇప్పుడు గౌరమ్మ చెరువు అని వాడుక లో వున్నపేరు.రెండు గుట్టలను తాకుతూ నిర్మించ బడిన చెరువు కట్ట ఈ చెరువు క్రింద సుమారు ఒక 5౦౦  ఎకరాల సాగు వుంటుంది.ఈ చెరువు ఒక్కసారి నిండితే ౩ పంటలకు నీరు అందిస్తుంది.

బోర్లు లేని ఆ కాలములో చుట్టుపక్కల ఒక ౫,౬ గ్రామాలలో బావులలో నీరు పైకి వచ్చి వ్యవసాయాధారము లబించేది. .

పెద్ద గా వాలుగా వుండే ఈ బండ మీదికి ఔ త్సాహికులయిన యువతీ యువకులు .ది గ్రేట్ హైదరాబాద్ అడ్వెంచర్స్ కలుబ్ ఆధ్వర్యం లో ఎక్కదేక్కడి నించో వచ్చి తాళ్ల సహాయము తో సాహసముతో పైకి ఎక్కుతుంటారు ఈ గ్రంథము లోని కొన్ని చిత్రాలు అలా ఇక్కడి వచ్చి కొండను అధిరోహించిన సందర్బం లో తీసి అంతర్జాలం లో పెట్టినవే .ఈ గ్రంథ రచనకు వాడుకోవడం జరిగింది పాపం కొన్నాళ్ళ క్రంద విహార యాత్రకు హైదరాబాదు నుండి వచ్చిన ౭ గురు ఒకే కుటుంబ 											సభ్యులు ఈ చెరువులో పది ప్రాణాలు కోల్పోయినారు 	.

ఈ చెరువు కట్ట సమీపములో ఒక శాసనము వున్నది .నేను ఆ గ్రామాధికారిగా పనిచేయుచున్న కాలం లో (౧౯౮౨-౮౩ ) పురావస్తు శాఖ వారి ని సంప్రదించి పలుమార్లు ఆ శాఖ వారి చుట్టూ తిరిగి తిరిగి ఆ శాసనాన్ని వెలుగు లోకి తీసుక రావడానికి విశేషమయిన కృషి సల్పడం జరిగింది. నా ప్రయత్నం ఫలించి పురావస్తు శాఖవారు గ్రామాన్ని సందర్శించి ఆ శాసనము ప్రతిని ముద్రించుకుని వెళ్ళినారు.కాని ఖిల్లా గుట్ట మీది శాసనము అలాగే మిగిలి పోయింది. ఆ తర్వాత దానికి సంభందించిన వివరాలు ఏవీ వెలుగు లోకి రాలేదు. జీవన ప్రవాహం లో పడి కొట్టుకు పోతున్న సందర్బం లో ఇదొక పెద్ద ముఖ్యమైన విషయంగా అనిపించలేదు. కాని ముఖతః ఈ శాసనము “రేచెర్ల పద్మనాయక రాజులు ”వేయిన్చినదని తెలిసినది ఆ శాఖ వారిద్వారనే. ఒక మూడున్నర దశాబ్దాల తరవాత ఒక సందర్భం లో గ్రామ చరిత్ర విషయము చర్చ కు వచ్చి పురావస్తు శాఖ వారి వద్దకు వెళ్లి విచారించగా మా వూరి శాసనము మహబూబ్ నగర్ జిల్లా గెజిట్ లో ప్రచురించ బడ్డ విషయము తెలిసి దాని కాపి తీసుకొనడం జరిగింది. అందులో వున్నా విషయము ప్రకారము ఈ చెరువు రేచెర్ల పద్మనాయక ప్రభువయిన రెండవ లింగామనీడు శాలివాహన్ శకము ౧౩౪౯ ప్లవంగ నామ సంవత్సరము ,మార్గశిర మాసము పౌరనమి నాడు సరియగు తేది 4th డిసెంబర్ 1349వ సంవత్సరమున ఆయన భార్య అయిన గౌరీ దేవి పేరున ఆమె అభీష్టము ప్రకారము ఈ చెరువు నిర్మాణము జరిపే నని ఆ శాసనము ద్వారా త్లియు చున్నది. రేచెర్ల పద్మనాయక ప్రభువయిన రెండవ లింగమనాయకుని భార్య గౌరీదేవి శ్రీశైల మల్లి ఖార్జున స్వామికి మరియు తిరుపతి  వెంకటేశ్వరస్వామికి విశేషమయిన కానుకలు ఇవ్వడమే గాక భక్తులకు ధర్మ సత్రాలను కూడా కట్టించినదని తెలియుచున్నది. ఈ చెరువు పూర్తిగా నిండి న తరవాత ఎక్కువయిన నీరు అలుగు ద్వారా పొలాల మీదుగా గొలుసు చేరువయిన కొత్త చెరువు లోకి చేరుకుంటుంది.

ఇది చెరువు కట్ట దగ్గర లభించిన శాసనము వివరము.

ఆ కాలం లో ఇక్కడినించి దేవరకొండ కోట పైని దివిటీ వెలుగులు కనబదేవని పెద్దమనుషులు చెప్పెవారు. ఈ కోట ముఖ ద్వారము నుండి లోపలి ప్రవేశించగానే ఒక పెద్ద భావి కనిపిస్తుంది.చిత్రమేమంటే ఆ భావి చుట్టుపక్కల ఒక్కరాయి కూడద దొరకదు .ఎందుకంటే ఆ భావి ఒక వొడ్డున నిలబడి రాయి విసిరితే ఆ వాలి వొడ్డుకు పడదని ప్రతీతి. నిజంగానే ఈ వొడ్డున నిలబడి రాయి విసిరితే భావిలోనే పడుతుంది కాని అవతలి వొడ్డు కు పడదు.

ఈ బావికి అత్యంత సమీపములోనే ఒక పెద్ద రాయి మీద శ్రీ ఆంజనేయ విగ్రహం చెక్కబడి వున్నది.దాని సమీపము లో ఒక శిలా శాసనం దాదాపు అయిదు వందల ఏండ్లుగా ఎండకు ఎండుతూ వానకు తడుస్తూ చరిత్రకు సాక్ష్యంగా నిలబడి వున్నది. ఎ రాజులు చెక్కించినారో ...తమ చరిత్ర ముందు తరల వారికి తెలియాలని ఎంతః ఆరాట పడి పోయినారో.. ఆలనా పాలనా లేక అక్కడ పడి వున్నది. దాని మీద ఒక వీరగల్లు కూడా కనబడుతుంది. ఇంకొచెం ముందుకు వెళ్ళితే ఒక బండ క్రింద భావి దానినే కన్నికల భావి అంటారు.వాలుగా వున్న ఆబండ అడుగు భాగాన కొన్ని స్త్రీ మూర్తుల చిత్రాలు చెక్కబడి వున్నాయి.

కన్నికలభావి



దీని విషయము తెలుసుకోవాలని ఆసక్తి తో అటు పురావస్తు శాఖవారిని ఇటు ముఖ పుస్తక మిత్రులను ఎందరినో సంప్రదించినాను. కాని లాభము లేక పోయింది. దీనిని వెలుగు లోకి తేవాల్సి వున్నది.చరిత్ర మీదఅ ఆసక్తి వున్న గ్రామస్తులే ఇంక ఈ కార్యక్రమానినికి నడుం కట్ట వలిసి వున్నది. ఎందుకంటే యే పుట్టలో ఏ పాము ఉన్నదో- ఏ శాసనము మీద ఏమి వ్రాసి ఉన్నదో ఎవరికీ ఎరుక? మన తెలంగాణా చరిత్ర పరపీడన పరాయణుల చేత పడి మట్టిలో కల్సి పోయింది. నల్లగొండ జిల్లా లోని చందుబట్ల గ్రామము లో పడివున్న శిలాశాసనము గురించి ఆ గ్రామ విద్యాధికులు పట్టించుకుని దానిని సంబధిత శాఖ వారిని సంప్రదించి వెలుగు లోనికి తెచ్చినందు వలననే అక్కడ జరిగిన యుద్ధం లో తెలుగు రాణి, కాకతీయ సామ్రాజ్ఞి రుద్రమ దేవి అసువులు బాసిన విషయము వెలుగు లోకి వచ్చింది. చందుబట్ల శాసనము: చారిత్రక చందుపట్ల -గ్రామ యువకుల కృషితో వెలుగులోకి వచ్చిన రాణి రుద్రమ మరణ శిలాశాసనం -శాసన ప్రాంతానికి జీవం పోసిన సీఎం కేసీఆర్ -ప్రారంభోత్సవానికి సిద్ధ్దమైన కాంస్య విగ్రహం నకిరేకల్, నమస్తే తెలంగాణ : యువ త ఒకరికిఒకరు తోడై తమ గ్రామంలో వందేళ్ల నాటి అరుదైన శిలా శాసనం ఉందని కనుగొన్నారు. 8వ తరగతి ఉపవాచకంలో ఉన్న చిన్న వాక్యం ఆధారం గా తమ గ్రామంలో అరుదైన శిలాశాసనం ఉందని, దాని ప్రత్యేకతను సమాజానికి తెలియపరచాలన్న ఉత్సాహంతో ముందుకు కదిలారు. నకిరేకల్ మండలం చందుపట్ల గ్రామంలోని వివేకానంద యువజన మండలి సభ్యులు కాకతీయ రాణి రుద్రమదేవి మరణ వివరాలు తెలిపే అరుదైన వందేళ్లనాటి శిలాశాసనం తమ గ్రామంలో ఉన్నట్లుగా గుర్తించి దాని పునరుద్ధరణకు అధికార యంత్రాంగాన్ని కదిలించి సఫలీకృతులయ్యారు. శాసనం పరిశోధకులను కలిసి శాసనానికి సంబంధించిన వివరాలు తెలుసుకున్నారు. శాస న పునరుద్ధరణకు నడుం బిగించారు. శిథిలావస్థలో భూమి లో కూరుకుపోయి ఉన్న రాణి రుద్రమదేవి మరణ శిలాశాసనాన్ని బయటకు తీసి పునరుద్ధరించారు.

మరణించిన తేదీ వెలుగులోకి.. కాకతీయ సామ్రాజ్యంలో ఎన్నో దాడులను సమర్ధంగా ఎదుర్కొని మన్మహా వీర, రాయగజకేసరి బిరుదాంకితురాలైన రాణి రుద్రమదేవి మరణం చందుపట్ల ప్రాంతంలో జరిగినట్లు శాస నం ద్వారా తెలుస్తుంది. పూర్వ రాజ పర్యటనలో భాగంగా వరంగల్‌నుంచి పిల్లమర్రి, ఇనుపాముల, చందుపట్ల మీదుగా పానగల్లుకు చేరుకుని కాకతీయులు శివపూజలు చేసే వారు. క్రీస్తుశకం 1289 నవంబర్ 27 నాటి ఈ శాసనంలో శివ సామ్రాజ్యం పొందిన రాణి రుద్రమదేవి, ఆమె సేనాని మల్లికార్జున నాయుడు వీరమరణం పొందినందుకు వారి జ్ఞాపకార్ధం పువ్వుల ముమ్మడి అనే సైనికుడు (బంటు) సోమనాథ దేవాలయానికి కొంత భూమి దానంగా ఇచ్చినట్లు బయటపడ్డ శాసనం ద్వారా గుర్తించారు. ఈ శాసనం ప్రకారం రాణి రుద్రమదేవి క్రీస్తుశకం 1289 నవంబర్ 27న కాయస్థ అంబదేవుని సైన్యం చేతిలో వీరమరణం పొందినట్లు శాసనంలో ఉంది. అప్పటి వరకు చరిత్రకారులు 1296 వరకు రుద్రమదేవి జీవించి ఉందని భావించేవారు. చందుపట్ల శాసనం బయట పడిన తర్వాత రుద్రమదేవి మర ణం గురించిన వివరాలు మరిన్ని వెలుగులోకి వచ్చాయి.

ఫలించిన కృషి గ్రామంలోని వివేకానంద యువజన మండలి సభ్యులు గ్రామ చరిత్రను తెలుసుకుని అందరికీ తెలియజేయాలన్న పట్టుదలతో గ్రామ శివారులో శిథిలావస్ధలో ఉన్న కాకతీయ రాణి రుద్రమదేవి మరణశాసనాన్ని వెలికి తీసి అదే స్థలం లో పునరుద్ధ్దరించారు. శాసన పునరుద్ధరణకు దాతలు ముందుకు రావడంతో కట్టుదిట్టంగా శాసనాన్ని నిర్మించారు. అప్పటి కలెక్టర్ పురుషోత్తంరెడ్డి శాసనా న్ని సందర్శించి పునరుద్ధ్దరణ పనులకు రూ.80వేలు ఆర్థిక సా యం అంది ంచడంతో రుద్రమదేవి మరణశాసనాన్ని మరింత రూపు దిద్దారు.

పాఠ్యపుస్తకాల్లో చరిత్ర రుద్రమదేవి మరణ శిలాశాసన ప్రాముఖ్యతను ఉస్మానియా యూనివర్సిటీ పాఠ్య ప్రణాళికా చైర్మన్ తంగేటి కిషన్‌రావుకు గ్రామ యువకులు వివరించారు. శిలాశాసన చరిత్రగురించి తెలుసుకున్న చైర్మన్ పీజీ పాఠ్యపుస్తకంలో చరిత్రను చేర్చారు. దీంతో ఎంఏలో తెలుగు వారి సాహిత్య చరిత్ర అనే పుస్తకంలో, ఇంటర్మీడియట్ ప్రథమ, ద్వితీయ సంవత్సరం చరిత్ర, 7వ తరగతి తెలుగు, సాంఘీక పాఠ్యపుస్తకాల్లో పాఠ్యాంశంగా చందుపట్ల మరణశాసనం చరిత్రను చేర్చారు.

విగ్రహం ఏర్పాటు ఈ శాసనాన్ని పరిరక్షించేందుకు, పాఠ్యాంశంగా చేర్పించేందుకు గ్రామానికి చెందిన వివేకానంద యువజనమండలి ప్రత్యేక కృషి చేసింది. శాసనం ఉన్న ప్రాంతాన్ని పర్యాటక కేంద్రంగా తీర్చిదిద్దాలని పట్టుదలతో యువత కృషి చేస్తుం ది. గత కలెక్టర్ ముక్తేశ్వర్‌రావుకు దీని గురించి వివరించారు. శాసనం వద్ద రాణి రుద్రమదేవి విగ్రహం ఏర్పాటు చేయాలని పలుమార్లు విన్నవించారు. ముక్తేశ్వర్‌రావు కృషితో ఎస్‌బీహెచ్ వారు రాణి రుద్రమదేవి కాంస్య విగ్రహం కోసం రూ.6.50 లక్షలు మంజూరు చేశారు. 10 అడుగుల ఎత్తు, 7 క్వింటాళ్ల బరువున్న కాంస్య విగ్రహాన్ని ఏర్పా టు చేశా రు. దీనిని మంత్రి జగదీశ్‌రెడ్డి, స్థానిక ఎమ్మెల్యే వేముల వీరేశం ల సహకారంతో సీఎం చేతుల మీదుగా ఆవిష్కరింపజేయాలని ఎదురుచూస్తున్నారు.

పర్యాటకంగా అభివృద్ధికి కృషి ఈ ఏడాది ఏప్రిల్ 26న ముఖ్యమంత్రి కేసీఆర్ చందుపట్ల గ్రామానికి వచ్చారు. కాకతీయుల కాలంలో నిర్మించిన చందుపట్ల చెరువులో మిషన్ కాకతీయ పనులు ప్రారంభించారు. కాకతీయుల వైభవానికి గుర్తుగా నిలిచిన చం దుపట్లలో విశాలమైన స్థలంలో పా ర్కు, కాకతీయ కళాతోరణంలను ఏర్పా టు చేసి చందుపట్ల పర్యాటక ప్రాంతంగా తీర్చిదిద్దుతామని, ఏటా కాకతీయ ఉత్సవాలు అధికారికంగా నిర్వహిస్తామని సీఎం కేసీఆర్ వరా లు ఇచ్చారు. కాకతీయుల కాలంలో తవ్వించిన చెరువులకు మిషన్ కాకతీయ కార్యక్రమం ద్వారా మహార్దశ వచ్చేలా తెలంగాణ ప్రభుత్వం కృషి చేస్తుంది. అందులో భాగంగా సీఎం స్వయంగా ఈ చెరువు పనులు ప్రారంభించి రూ. 2.30 కోట్లు ప్రకటించి రాసముద్రానికి జీవం పో శారు. కాకతీయుల చరిత్రను తెలిపే ఈ శాసనం వల్లనే నేడు చందుపట్లకు మరో ప్రత్యేక గుర్తింపు తీసుకువచ్చింది. ఆ గుర్తింపే చందుపట్ల చెరువు జలకళను సంతరించుకుంది.

మన గ్రామము లో పెరుమాళ్ళ కుంట దగ్గర వున్న దేవాలయం లో చూడండి తల తెగిన నంది విగ్రహం దయనీయమైన పరిస్థితి చూడండి.

వానా కాలము లో గుట్ట పైనుండి వృధా గా పంట తరి పొలాల ముంచి వేస్తూ వెళ్ళే కల్లెడ వాగు కు అటవీ శాఖ వారి అనుమతి తో ఒక చిన్న కట్ట నిర్మించి పెరుమాళ్ళ కుంట లోకి మళ్ళించి,కనీసం  సర్వ్ నెంబర్ ౩౨౫ లో ఒక 17 ఎకరాల పొలమునకు నీరు పారే విధంగా చేసినారు మానాన్నగారు.కీర్తి శేషులు శ్రీ రాజేశ్వర రావుగారు. చరిగొండ ధర్మన్న పాలమూరు జిల్లాకు చెందిన ప్రముఖ కవి. చరికొండ గ్రామానికి చెందిన[1] ధర్మన్న జనన, మరణ సంవత్సరాలపై కచ్చితమైన ఆధారం లేదు కాని అతని రచనలు, మంత్రి పోషణల ప్రకారం జీవితకాలం క్రీ.శ.1480-1530గా నిర్ణయించారు. పూర్వం చరిగొండ సీమగా పిలుబడి ప్రస్తుతం కల్వకుర్తి మండలంలో ఉన్న చరికొండ గ్రామానికి చెందిన ధర్మన్న "చిత్రభారతం" కావ్యం ద్వారా ప్రసిద్ధి చెందాడు. ఈ కావ్యాన్ని కరీంనగర్ జిల్లా ధర్మపురికి చెందిన పెద్దన మంత్రికి అంకితం ఇవ్వడం వల్ల అతడిని ఆ జిల్లావాడుగా పరిగణించడం జరిగింది.[2] షితాబుఖానుగా పేరుపొందిన సీతాపతి మంత్రి ఎనుమలూరి పెద్దన పోషణలో ఉండి ఈ కావ్యాన్ని రచించాడు.[3] ధర్మన్న రచించిన చిత్రభారతం 8 ఆశ్వాసాల ప్రబంధం. ఇందలి కథ చిత్రవిచిత్రమైనది. అందుకే గ్రంథానికి ఆ పేరుపెట్టబడింది. చరిగొండ ధర్మన్న వంటి కవులను సాహిత్యకారులు పట్టింకోలేరు.[4] ధర్మన్న గంటకు వందపద్యాలు చెప్పగలిగే అవధాన విద్యాప్రవీణుడని అతని పద్యాలే చెబుతాయి. ధర్మన్న ‘శతలేఖిన్యవధాన పద్యరచనా సంధాన సురవూతాణ చిహ్నిత నాయుడు, శతఘంట సురవూతాణుడు’ అన్న బిరుదులు గలవాడు. గంటకు నూరు పద్యాలు అల్ల గలిగిన శతావధాని అని దీని అర్థం.[5] ఈయన రాసిన చిత్ర భారతము పద్యకావ్యం ప్రసిద్ధి చెందినది. క్లుప్తంగా చిత్రభారత గాథ.

17వ శతాబ్దిలో జ్యోతిష్యరత్నాకరం రచించిన చరిగొండ హోన్నయ్య కూడా ధర్మన్న వంశీయుడు. ఈ జ్యోతిష్యరత్నాకరం అన్న గ్రంథము ప్రస్తుతము అమెరికా లో కాలిఫోర్నియా రాష్ట్రము లోని లాస్ ఆంజెల్స్ గ్రంథాలయము లో నిక్షిప్త పర్చబడినది, source:south India inscriptions-google search ).

ఈ గ్రామము లో అత్యంత ప్రధానమైన దేవాలయము శ్రీ రుక్మిణీ సత్యభామా సమేత వేణుగోపాల స్వామి వారి మందిరము .ప్రతి సంవత్సరము ఫాల్గుణ మాసము లో స్వామి వారి బ్రహ్మోత్సవాలు జరుగుతాయి. స్వామివారి కళ్యాణోత్సవము ,రథోత్సవము లు అత్యంత  వైభవంగా జరుగుతాయి.

తరతరాలుగా పరమ నిష్టా గరిష్టులయిన వైదిక స్వాముల వారి ఆధ్వర్యం లో దసరా నవరాత్రాలు మరియు స్వామి వారి బ్రహ్మోత్సవం  నేత్రానందంగా శ్రవణానందంగా జరుప బడు తున్నాయి. చుట్టుపక్కల గ్రామస్తులంతా ఉత్సవాలను తిలకించడానికి పెద్ద సంఖ్యలో తరలి వస్తారు.

మాదారం,చిన్తుండ్ల పడ్కల్లు ముచ్చర్ల గ్రామాలనుండి వైష్ణవస్వాములు కుటుంబ సమేతంగా వచ్చి తమ ఇంట్లో పెళ్లి అన్న ట్టు గా భక్తీ శ్రద్దలతో స్వామి వారి సేవా కార్యక్రమాలు నిర్వహిస్తారు. గ్రామస్తులందరూ పిల్లలూ పెద్దవాళ్ళు ఆడవాళ్ళూ మగవాళ్ళూ అందరు స్వామి కార్యము స్వకార్యము గా భావిస్తారు తమ తమ పనులను పక్కన బెట్టి హడావిడిగా గుడి వూరికి మధ్య న తిరుగుతూ తమ వంతు సేవ ల నందిస్తారు. ఈ వైష్ణావాలయము ముందర ఒక శివాలయమున్నది .అందులో కూడా పూజాకార్యక్రమాలు జరుగుతున్నాయి. ఇంకా .. వూరి మధ్య లో కల దుర్గమ్మ గుడి.

చరికొండ దుర్గమ్మ చాలా భయంకరమైన మూర్తి గా కల్వకూర్తి తాలూకా లో విశేష ప్రచారమందినది. కొలిచిన వారికి కొంగు బంగారంగా గ్రామానికి నది బొడ్డున నిలిచి నిరంతరం గ్రామాన్ని కాపాడుతుంది.

ఈ గ్రామాని కి ఒక ప్రత్యేకత వున్నది. ఒకటే గ్రామ పంచాయతి.కాని రెండు రెవిన్యూ గ్రామాలు. అంటే సర్వ్ నెంబరు 1 చరికొండ పట్టి కల్వకూర్తి ది అయతే సర్వ్ నంబర్ 2 చరికొండ పట్టి పడకలు కు చెంది వుండేది. ఈ రెండు గ్రామాల గ్రామ ప ఠ ములు కూడా వేరు వేరుగా నే వున్నాయి దుర్గమ్మ గుడి ముందునుంచి వెళ్ళీ గౌరమ్మ చెరువు కాలువ రెవిన్యూ గ్రామాన్ని రెండు గా వేరు చేసింది. కాలువ కు దక్షిణం వైపు చరికొండ పట్టి పడకలు,ఉత్తరం వైపు చరికొండ పట్టి కల్వకూర్తి. తూర్పు కోట పడమటి కోట అని అని ఇద్దరు మక్తేదార్ల నివాసాలు ఉండేవి. సోమరాజు వంశము వారు ఈ ఇద్దరు మక్తే దార్లు.వతందార్లుగా వుండేది. గ్రామము లోని అందరూ పని పాటల వాళ్ళు ఒక వంశము వాళ్ళు ఒక వైపు ఇంకో వంశము వాళ్ళు ఇంకో వైపు కోట ల లో పని జేసే వారు. దసరా పండుగ కు వూరికి ఉత్తరాన వున్న సుమారు 12 అడుగుల మట్టి ( కోట) గోడ కు ఆనుకొని వున్నా కోట మైసమ్మ గుడి వద్ద అమ్మవారికి బలి ఇచ్చిన తరవాత దసరా ఊరేగింపు ముందుకు సాగేది. తమిళ సాంప్రదాయం తో స్వామి వారికిన్ పూజాదికాలయినాక శమీ పూజ జమ్మి మరియు పాల పిట్ట దర్శానదికాలు జరిగి అందరూ ఇళ్ళకు చేరుకునే ఆనందమయమయిన సందర్బమది. ఊరి కి ఉత్తర్గ్నేయము లో కల గుట్ట మీద ఒక చిన్న పురాతన కట్టడము వున్నది.

బహుశా ఇది పహారా వాళ్ళకోసం ఆనాటి రాజులు కట్టించిన నిర్మాణము కావచ్చును. గ్రామము నకు తూర్పు ఈశాన్యము నందు కల నాగప్ప చెర్వు గురించి చెప్పుకో తగ్గ విశేషము ఏమీ లేదు. గ్రామము సమీపమునండు కల శెట్టిపల్లి చెరువు కట్ట మీద వీరగల్లు చిత్రించి వున్న శిల ఒకటి వున్నది. మరియు కోనాపురం నుండి గ్రామానికి వచ్చే దారిలో రాక్షస శిలలు కలవు. ఈ గ్రామస్తులంతా చాల నేమ్మదస్తులు చాలా వరకు కోర్టు కేసులు రాజకీయాలు,కొట్టుకోవడాలు పోలీస్ కేసులు అన్నవి గత   ౫౦ సంవత్సరాలుగా నా అనుభవము లో లేవు. ఈ గ్రామానికి ఉత్తరాన గల గొలుసుబండ ఆవల ఒక లంబాడి తండ వున్నది పల్లెచేల్క తండ దానిపేరు. అక్కడినుండి తండ వాసులు గ్రామస్తులు గంపలలో ధాన్య ము నింపుకుని అంత బరువు నెట్టి మీద పెట్టుకుని గొలుసు బండ మీదుగా ప్రయాణించి గ్రామము చేరుకుంటారు. వడ్లు జొన్నలు,సజ్జలు గిర్నీ కి వేసి త్రిరిగి రాత్రన క పగలనక తిరుగుతూనే వుంటారు. దాదాపు రెండు కిలోమీటర్ల దూరము చిన్న అడవి మార్గము గుండా పయనించి వాలుగా వుండే ఈ బండ మీద పయనిం చడము కొన్ని దశాబ్దాలుగా జరుగుతూనే ఉంది. ఒకప్పుడు యే గ్రామానికి రవాణా సౌకర్యము ఏ మాత్రమూ లేకుండినది. అప్పుడు కచ్చడం బండ్లు,పెద్ద బండ్లె ఉండేవి.రాష్ట్ర రవాణా సంస్థ వారు నడిపే బస్సులలో అటు కల్వకూర్తి మార్గంలో కోనాపురం స్టేజి,ఇటు నాగార్జునసాగర్ రోడ్డులోని కొలుకుల పల్లి స్టేజ్ లవద్ద తిరిగి కాలినడకన సుమారు ౧౮ – ౨౦ మైళ్ళు నడిచి ఊరు చేరేవారు. ఇప్పుడు హైదరాబాదు నుండి యాచారం మీదుగా గ్రామానికి బస్సు సౌకర్యం కలిగినది. ఆటోలు,ద్విచక్రవాహనాలు ప్రక్కనే వున్న వూట్లు మీదుగా ప్రయాణీకులను గమ్యం చేరుస్తూ వున్నాయి. సకల సౌకర్యాలు ఏర్పడ్డాయి. అటు కడ్తాల నుండి,ఆమనగల్ నుండి కర్కల పాడు మీదుగా కూడా రవాణా సౌకర్యాలు కల్పించబడ్డాయి ఇక్కడ ౩ దశాబ్దాల క్రింద కొంత తీవ్రవాదుల అలజడి కొనసాగి ఇప్పుడు పూర్తిగా నెమ్మదించినాయి. కొన్ని దశాబ్దాల క్రింద ఈ అడవిలో పోలీసులకు నక్సలైట్ల కు మధ్యన 8 ఘంటల ఎదురు కాల్పులు జరిగిన సందర్బము కూడా వున్నది గౌరమ్మ చెరువు ఆవలి వొడ్డున పడమర దిక్కున ఒక దేవాలయమున్నది. వాటిని కృష్ణాపురము గుళ్ళు అంటారు. హైదరాబాదు లో ని చాంద్రాయణగుట్ట పైని శ్రీ చెన్న కేశవ స్వామి దేవాలయము లో ఉన్నట్టే ఈ గుడి  లోన కూడా గ ర్భాలయం గోడలనుండి  భక్తులు ప్రదక్షిణ చేసే అవకాశము వున్నది.గర్బాలయం గోడ లోకి ప్రవేశించి ఆ చీకటిలో స్వామి వారి చుట్టూ తిరిగి  ఇంకొక ద్వారము నుండి బయటకు రావడం ఒక మరపురాని అధ్యాత్మికానందము కలుగ జేస్తుంది.

ఈ శిథిల దేవాలయం ఒకప్పుడు హరినామ మస్మరణ తో మారుమోగేది. గౌరమ్మ చెరువు నిండా నిండి పుష్కలంగా నీరు వున్నప్పుడు స్వామి వారి చక్ర తీర్థ స్నానాలు ఈ గుడి మెట్ల మీదే జరిగేవి.తాటాక జలములు గుడి మెట్ల ను తాకేవి. దీనినే త్రికూటాలయము అని అంటారు అని ప్రముఖ శాసన మరియు తాళపత్ర గ్రంథ పరిశోధకులు డాక్టర్ కావూరి శ్రీనివాస గారు తెలిపారు.

ఈ దేవాలయము దశాబ్దాల క్రింద ఆనాటి ప్రముఖ వార్తా పత్రికల ప్రధాన శీర్షిక లో కనబడింది. “దొంగలు దోచిన దేవాలయం ” అని. ఇక్కడికి సమీపములోనే లక్ష్మమ్మ వారి గుడి మూలకుంట అనే ప్రాంతం లో వున్నది. ప్రస్తుతము అమ్మవారు అక్కడ లేరు. ఈ గుడి కూడా నిక్షిప్త ధనం కోసము తవ్వి వేయబడినది అని అంటారు మూల కుంట లో లక్షమ్మ వారు-మూలల్ల చేలుక లో శ్రీ వెంకటేశ్వరుల వారి దేవాలయాలు ఉండడము ఈ ఊరి విశేషము. ఇక్కడ పోతు రాజు చెలుక అని పేరుతొ కొంత ఖుష్కి భూమి వున్నది బహుశః ఇక్కడి శాసంనలు పోతురాజు అనే అతను చెక్కిన కారణంగా అతనికి ఆ నాటి ప్రభువులు ఇచ్చినారేమో. మరి. ఆనాడు భూదాన యజ్ఞము ఉద్యమము ప్రభావితులై మానాయన గారు కీ.శే.శ్రీ యరీదా  రాజేశ్వర రావుగారు గ్రామ శివారు లోని కొత్త చెరువు సమీపములో దాదాపు ౨౦ ఎకరాల తరి భూమి గ్రామము లోని పేదలకు దానముగా ఇచ్చినారు అదే విధంగా గ్రామములో పాఠశాల కొరకు స్థలాన్ని,వేణుగోపాల స్వామి బ్రహ్మోత్సవాల సందర్బంగా భక్తులకు గుడికి  నీటి సౌకర్యము కొరకు లక్ష్మి బావి నిర్మాణ ము చేపట్టిన్నారు,కాని వ్యక్తిగత కారణాల వల్ల లక్ష్మి భావి నిర్మాణము జరుగలేదు. ఇప్పుడు ఆ భావి ని కూడబోసినారు. గ్రామాని కి తూర్పు వాయవ్యం లో తాళ వనము వున్నవి ఎకరాల కొలది విస్తీర్ణం లో ఆ కాలము మాకు కూడా హక్కేమాల్ఖానా డబ్బులు వచ్చేవి చెట్టుకు ౧౦/- చొప్పున.

గ్రామాని కి లక్ష్మీ సరస్వతుల అనుగ్రహము విశేషముగా వుంది అటు ఆర్థికంగాను ఇటు విధ్యాపరంగాను అత్యంత ఉన్నత స్థానాన్ని అందుకున్నది.

శ్రీనీలాల శ్రీనివాస పంపిన ఫోటో ఖిల్లా గుట్ట మీది కోట గోడలు పెరుమా ళ్ల కుంట వద్ద నున్న శిథిల దేవాలయ ముఖ ద్వారము

శ్రీ గౌని లక్ష్మయ్య గారి ఆధ్వర్యం లో పోచమ్మ గడ్డ మీద మెరుగులు దిద్దుకున్న పోచమ్మ దేవాలయం. కల్వకూర్తి నుండి వెలువడిన చందన మాస పత్రిక లో ప్రస్తావించబడిన “చరికొండ పెద్దమ్మ దేవాలయము ”ఇదే కావచ్చును. గ్రామానికి ఒక ఫర్లాంగు దూరం లో వున్నా దేవాలయము ఇదే మరి.

చరికొండ గ్రామపంచాయతీ ఇంతకు ముందు ౧౯౮౩ కి పూర్వము నాగిళ్ళ క్రింద వుండేది గ్రామ పంచాయతీ ఏర్పడినాక మొదటి సర్పంచి గా శ్రీ రాచమల్ల ధర్మయ్య గుప్తా ఏకగ్రీవంగా ఎన్నికయినారు,.త రువాత వరుసగా శ్రీ రామిడి నర్సిహా రెడ్డి,గౌని యాదమ్మ ,శక్రు నాయక,కొత్తపల్లి యాదమ్మ ,శక్రు నాయక్ గారలు సర్పంచులుగా ఎన్నికయ్యి గ్రామా భివృద్దికి విశేష కృషి సలిపినారు. ఇప్పుడు శ్రీ లాల్కోట నర్సింలు సర్పంచిగా వున్నారు. గ్రామము లోని ప్రాథమిక పాటశాల కొరకు మానాయనగారు స్థలాన్ని ఇవ్వడం జరిగింది.అది ఇప్పుడు జిల్లపరిషద్ హై స్కూల్ గా ప్రభుత్వం వారిచే గుర్తింపు పొందినది. ఇందులో కొంత నా ప్రమేయం కూడా కలగడం నా అదృష్టం గా బావిస్తున్నాను. ౧౯౭౦ సంవత్సర ప్రాంతం లో నేను మరికొందరు మితృలు కలిసి గ్రామము లో “ఆదర్శ యువజన సంఘం” స్థా పించినాము. శ్రీ రాచమల్ల జంగయ్య గారు అధ్యక్షులుగా ఇంకా గ్రామ యువకులందరూ సభ్యులుగా సంఘము కొంతకాలము పని చేసినది.

సచివాలయ సాంస్కృతిక సంఘము వారు నిర్వహించిన స్వీయ కవితా రచన ల వేడుకలలో ప్రముఖ సినిమా నటుడు శ్రీ రావి కొండల రావు గారి చే అంఅందుకున్న  మొమెంటో

అజాత శత్రువులు -మా అయ్యగారు శ్రీ మాన్ చక్రవర్తుల రంగాచార్యుల వారు అమ్మవారి సమేతంగా

గుడి పక్కనించి కల్లెడ వాగుమీడుగా గొలుసు బండ మీదికి వెళ్ళే దారి ఆనాటి నివాస గృహాల పునాదుల ఆనవాళ్ళు.

కృష్ణాపురం దేవాలయ ప్రవేశ ద్వారము

చిత్రమైన దేవాలయ నిర్మాణము .గర్భగుడి కి ప్రవేశించడానికి ముందు ఒక బావి దాని మీద రాతి దూలాల తో  ప్రవేశ మార్గము ఏర్పాటు చేసినారు. గ్రంథకర్త పరిచయం:

యారీదా రాధాకృష్ణా రావు తండ్రి శ్రీ రాజేశ్వర రావు గారు తల్లి: రంగనాయకమ్మ ఇతర రచనలు :లక్ష్మణ కళ్యాణము.అంతరంగ తరంగాలు,చిత్ర భారతం విద్య: బి.ఏ , ఉద్యోగము:చరికొండ గ్రామాధికారిగా 1973 - నుండి 83 వరకు గ్రామ సహాయకునిగా అచ్చంపేట,కేశంపేట మరియు కొందుర్గు మండలాలలో రెవిన్యు కార్యాలయములో పని జూనియర్ అసిస్టెంట్ గా పరిశ్రమల శాఖలో ౧౯౯౬ నుండి ౨౦౦౬ వరకు. తర్వాత సహాయ విభాగాదికారి గా అవిభక్త ఆంధ్ర ప్రదేశ్ సచివాలయము ,పంచాయత్ రాజ్ శాఖ లో పని చేసి చివరకు జి.ఎ ( విజిలెన్స్ మరియు ఎన్ ఫోర్స్ మెంట్ )డిపార్ట్ మెంట్ లో పదవీ విరమణ పొందినాను. పుట్టిన వూరు : చరికొండ ప్రస్తుత నివాసము : E బ్లాక్ ఫ్లాట్ నెంబరు 209, ఫ్రెష్ లివింగ్ అపార్ట్ మెంట్ మాదాపూర్ హైదరాబాదు 500 081 సెల్ నెంబరు:9703201408 మరియు 93488993 yareedark@gmailcom.